En nokså stor (opptil 44 millimeter) og bred, blank, svart hjortbille, dekkvingene gulbrune til brunrøde med et svart, kileformet midtparti. Hannens kjever er omtrent så lange som hodet, knivformede med små tenner på innersiden. Hodet har et rundet framspring under og foran hvert fasettøye. Pronotum er avrundet, stort og bredt, kraftig innsnevret bakerst. Dekkvingene er rundede og hvelvede, beina er svarte. Hunnen ligner hannen bortsett fra at kjevene ikke er like forstørrede, kroppsformen er litt bredere.